﻿ 1 Nemuritorul Rînduri scrise în noembrie 2003 cu ocazia editării de către Casa de discuri Electrecord a dublului album simfonic “Bucureştii de altădată “ semnat Mircea Chiriac Revizuite în 2006 Mă uit la albumele cu fotografii de familie Caut între ele, anume, figura tatălui meu la vîrste diferite Acum cînd el nu mai este cu noi, aici, pe acest plan astral, îl caut dincolo de amintiri subiective Iată-l la premiera baletului Iancu Jianu în 1965 pe scena Operei Române din Bucureşti, alături de maestrul coregraf Oleg Danofschi, de incomparabilii balerini Irinel Liciu, Gabriel Popescu, Valentina Massini Iată-ne prin 67’ în faţa bradului de Crăciun : eu îl ţin în braţe pe Fănel motanul, tata ţine pe braţ un leu de pluş, mama la mijloc ne ţine de braţ pe amîndoi Iată-l pe scena Atheneului Român la repetiţia lucrării “Thalassa”, sau pe scena sălii de concerte Radio, dînd mîna cu dirijorul Emanuel Elenescu, la aplauzele pentru lucrarea mea favorită, “Bucureştii de Altădată” Iată-l în faţa Uniunii Compozitorilor din Danemarca alături de Ion Dumitrescu şi Laurenţiu Profeta Iată-l acasă, la una din multele “mese” date de mama, alături de rude, prieteni şi cunoscuţi În poze mici alb-negru, din acelea zimţate, zîmbim toţi, faţă lîngă faţă Iată-ne prin 54’ în faţa acvariului cu cei doi peşti aurii Gogu şi Miţa, sau în picioare lîngă mama care îmi dădea mie, primele lecţii de pian Iată-l la Pelişor sau la Mogoşoaia, pe vremea cînd artiştii aveau asigurate locuri la case de creaţie şi odihnă cu civilizată cazare şi cantină convenabilă, alături de elita culturii româneşti : Eugen Lovinescu, Fănuş Neagu, Piliuţă…Iată-l cu studenţii în clasă la Conservatorul de Muzică din Bucureşti, sau la una din şedinţele de miercuri la Uniunea Compozitorilor din Bucureşti, cunoscută drept Muzeul Enescu sau “Casa cu Lei” de pe Calea Victoriei Iată-l primind una din multele decoraţii de Stat, sincer emoţionat Sau iată-l în străinătate, în călătorie particulară cu mama, cărînd în valiză un veşnic salam de Sibiu indiferent că se aflau în faţa Muzeului Louvru sau pe străzile dezgropatului Pompei 2 Sau iată-l prin 1947 la logodna cu mama, alături de prietenul său, maestrul Ion Voicu, cel care avea să înregistreze primul în studiourile Radio, nemuritoarea Serenadă pentru vioară şi pian Îmi pare rău că nu există nici o fotografie a părinţilor mei la Conservatorul Regal de Muzică, studenţi la Clasa maestrului Jora, pe vremea cînd s-au îndrăgostit, cînd s-a creat Serenada… Dar iată-l pe adolescentul Mircea Chiriac, înălţînd “zmeul” alături de doi prieteni ; se gîndea tatăl meu pe atunci că zmeul acela de hîrtie cu panglici lungi, colorate probabil, se va înălţa într-adevăr atît de sus?! Mă uit la toate aceste fotografii şi mă întreb pentru a mia oară :” Doamne, cu cine seamănă tatăl meu ?!” Deodată ştiu ! Cu actorul Adrian Paul din serialul de televiziune “Nemuritorul” ! Seamănă leit ! Şi-mi dau seama că întocmai personajului din film, pruncul botezat ortodox Mircea Chiriac a tăiat de-a lungul vieţii, cu firea lui luptătoare, cu lupta lui de a- şi realiza talentul muzical, cu talentul muzical dat lui de către Dumnezeu, ca un adevărat Nemuritor, capetele fioroase a multor opinteli a sorţii în încercarea de a nu-I permite să- şi îndeplinească Destinul Însă ca un Nemuritor adevărat, a reuşit tăierea celui mai hâd dintre capetele răuvoitoare : acela al Morţii prin Uitare Vechii egipteni aveau o vorbă : “ Pomeneşte-mă şi voi trăi ! “ Pomenindu-l pe tatăl meu, el va trăi nu numai în sufletul celor care l-au cunoscut, ci în amintirea celor care se vor bucura ascultînd acest album Va trăi în toţi iubitorii de Muzică Mare Nu este numai datoria mea, este bucuria mea de a pune la dispoziţia iubitorilor de Muzică, o parte din Creaţia compozitorului, şi profesorului universitar Mircea Chiriac, cel care avea atîta umor, încît după ce m-am afirmat şi eu în muzică, se prezenta glumind : “ Ştii, eu sunt tatăl Corinei Chiriac ! “ Dacă ar fi să-I mulţumesc anume pentru ceva, I-aşi mulţumi că mi-a fost un exemplu viu al adevărului că Viaţa trebuie trăită cu “schepsis”, cu folos, cu utilitate dar că pentru a împlini acest deziderat, e nevoie să fii solid şi tare ca o stîncă ! Gîndea asta pentru că era născut în zodia taurului ? Îi era oare uşor să gîndească aşa pentru că era şi el solid şi tare ca un taur ? Posibil Eu sunt născută în zodia scorpionului Sufăr de toate trăsăturile majore ale zodiei 3 Una dintre ele este sensibilitatea excesivă, prea adînc ascunsă de obicei Mă îndreb astăzi : poate odihni cumva sensibilitatea umană în interiorul unei stînci sau acesta ar fi idealul de rezistenţă neclintită în faţa oricărei ostilităţi a sorţii ?! De ce Îi dau azi dreptate taurului Mircea Chiriac ? Pentru că fetele moştenesc în general pe taţi ? Pentru că încă mai caut acea miraculoasă Stâncă a învingătorului, sau pentru că nu-mi vine să cred că am şi găsit-o întreagă în ungherul necunoscut a inimii mele ? Totul e posibil Viaţa îşi are rostul ei şi fiecare din noi îşi poate poate găsi acest rost, dacă vrea să fie util celor din jurul său cu indiferent ce talent, îndemînare sau abilitate îl va fi înzestrat la naştere Bunul Dumnezeu Mulţumesc în numele tatălui meu celei care l-a născut, singura bunică pe care am cunoscut-o, pe numele său de fată Lucretzia Nestorescu, celor care l-au educat, tuturor celor care l-au ajutat în Viaţă şi în Carieră , în special mamei mele, Elisabeta Chiriac, excepţională pianistă şi profesor universitar, cea care I-a fost alături cu adevărat “la bine şi la rău” mai mult de o jumătate de secol Mulţumesc de asemenea Casei de discuri Electrecord, pentru a-mi fi fost alături în vederea editării acestui dublu album Vă doresc audiţie plăcută şi chiar dacă pare că muzica simfonică românească nu “se poartă”, încurajez pe părinţi, profesori şi studenţi să creadă în Cultura Românească, aşa cum a crezut şi tatăl meu : actul artistic autohton, este la rîndul lui un Nemuritor… CORINA CHIRIAC- Noiembrie 2003 